CELEX: 31981R0957
Language: el
Date: 1981-04-08
Title: Κανονισμός (ΕΟΚ) αριθ. 957/81 τής Επιτροπής τής 8ης Απριλίου 1981 περί τροποποιήσεως τού παραρτήματος τού κανονισμού (ΕΟΚ) αριθ. 1687/76 «περί καθορισμού κοινών λεπτομερειών ελέγχου τής χρησιμοποιήσεως ή/καί τού προορισμού τών προϊόντων πού προέρχονται από τήν παρέμβαση»

Avis juridique important

|

31981R0957

Κανονισμός (ΕΟΚ) αριθ. 957/81 τής Επιτροπής τής 8ης Απριλίου 1981 περί τροποποιήσεως τού παραρτήματος τού κανονισμού (ΕΟΚ) αριθ. 1687/76 «περί καθορισμού κοινών λεπτομερειών ελέγχου τής χρησιμοποιήσεως ή/καί τού προορισμού τών προϊόντων πού προέρχονται από τήν παρέμβαση»  

Επίσημη Εφημερίδα αριθ. L 097 της 09/04/1981 σ. 0019 - 0020

***** ΚΑΝΟΝΙΣΜΟΣ (ΕΟΚ) αριθ. 957/81 ΤΗΣ ΕΠΙΤΡΟΠΗΣ  της 8ης Απριλίου 1981  περί τροποποιήσεως του παραρτήματος του κανονισμού (ΕΟΚ) αριθ. 1687/76 «περί καθορισμού κοινών λεπτομερειών ελέγχου της χρησιμοποιήσεως ή/καί του προορισμού των προϊόντων που προέρχονται από την παρέμβαση»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (2), και ιδίως το άρθρο 11 παράγραφος 5 και το άρθρο 26 παράγραφος 3, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς για τα γεωργικά προϊόντα·  Εκτιμώντας:  ότι στο παράρτημα του κανονισμού (ΕΟΚ) αριθ. 1687/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 227/81 (4), αναφέρονται οι ειδικές ενδείξεις που πρέπει να τεθούν στα τετραγωνίδια 104 και 106 του αντιτύπου ελέγχου που προβλέπεται στο άρθρο 10 του κανονισμού (ΕΟΚ) αριθ. 223/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 902/80 (6), το οποίο συνοδεύει τα προϊόντα παρεμβάσεως για τον έλεγχο της χρησιμοποιήσεώς τους ή/καί του προορισμού τους·  ότι το παράρτημα αυτό τροποποιήθηκε από τον κανονισμό (ΕΟΚ) αριθ. 3476/80 της Επιτροπής της 30ής Δεκεμβρίου 1980 περί τροποποιήσεως διαφόρων κανονισμών λόγω της προσχωρήσεως της Ελληνικής Δημοκρατίας (7)· ότι από τότε το παράρτημα αυτό έχει υποστεί άλλες τροποποιήσεις, ορισμένες από τις οποίες έχουν ήδη παύσει να ισχύουν· ότι είναι χρήσιμο, για λόγους σαφήνειας, να ενημερωθεί το παράρτημα αυτό·  ότι σύμφωνα με τις διατάξεις του άρθρου 6 παράγραφος 4 του κανονισμού (ΕΟΚ) αριθ. 1687/76 το ως άνω παράρτημα είναι δυνατόν να τροποποιηθεί από την Επιτροπή με απλοποιημένη διαδικασία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 1687/76 τροποποιείται ως εξής:  1. Στο μέρος Ι:  α) το σημείο 10 καταργείται·  β) προστίθενται τα ακόλουθα σημεία:  «10. Κανονισμός (ΕΟΚ) αριθ. 3265/80 της Επιτροπής της 16ης Δεκεμβρίου 1980 περί ειδικής πωλήσεως βουτύρου που κατέχει ο Γερμανικός Οργανισμός Παρεμβάσεως και προορίζεται για εξαγωγή στην Πολωνία.  11. Κανονισμός (ΕΟΚ) αριθ. 3300/80 της Επιτροπής της 18ης Δεκεμβρίου 1980 περί πωλήσεως σε προκαθορισμένη κατ' αποκοπή τιμή βοείων κατεψυγμένων κρεάτων που προορίζονται για εξαγωγή στην Πολωνία.  12. Κανονισμός (ΕΟΚ) αριθ. 227/81 της Επιτροπής της 28ης Ιανουαρίου 1981 περί πωλήσεως σε προκαθορισμένη κατ' αποκοπή τιμή ορισμένων αποστεωμένων κρεάτων βοειδών που ευρίσκονται στην κατοχή του Ιρλανδικού Οργανισμού Παρεμβάσεως και προορίζονται να εξαχθούν.»  2. Στο μέρος ΙΙ, προστίθεται το ακόλουθο σημείο:  «16. Κανονισμός (ΕΟΚ) αριθ. 3314/80 της Επιτροπής της 19ης Δεκεμβρίου 1980 περί πωλήσεως αποκορυφωμένου γάλακτος σε σκόνη που προορίζεται για διατροφή μόσχων:  - τετραγωνίδιο 104:  «προς μετουσίωση ή μεταποίηση (κανονισμός (ΕΟΚ) αριθ. 3314/80) »,  «til denaturering eller forarbejdning (forordning (EOEF) nr. 3314/80)»,  «zur Denaturierung oder Verarbeitung (Verordnung (EWG) Nr. 3314/80)»,  «a denaturer ou transformer (reglement (CEE) no 3314/80)»,  «to be denatured or processed (Regulation (EEC) No 3314/80)»,  «destinato alla denaturazione o trasformazione (regolamento ( CEE) n. 3314/80)»,  «voor denaturering of verwerking (verordening (EEG) nr. 3314/80)»,  - τετραγωνίδιο 106:  «η ημερομηνία συνάψεως της συμβάσεως πωλήσεως με τον οργανισμό παρεμβάσεως.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1981. Εν πάση περιπτώσει, όσον αφορά το σημείο 12, που εμφαίνεται στο άρθρο 1 παράγραφος 1 υπό β, εφαρμόζεται από τις 9 Φεβρουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 360 της 31. 12. 1980, σ. 16.  (3) ΕΕ αριθ. L 190 της 14. 7. 1976, σ. 1.  (4) ΕΕ αριθ. L 26 της 30. 1. 1981, σ. 34.  (5) ΕΕ αριθ. L 38 της 9. 2. 1977, σ. 20.  (6) ΕΕ αριθ. L 97 της 15. 4. 1980, σ. 20.  (7) ΕΕ αριθ. L 363 της 31. 12. 1980, σ. 71.